કોદરામ (તા. વડગામ)

કોદરામ (તા. વડગામ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વડગામ તાલુકામાં આવેલું એક ગામ છે. કોદરામ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, માધ્યમિક શાળા, બેન્ક, પ્રાથમિક આરોગ્ય કેન્દ્ર તેમ જ દૂધની ડેરી જેવી સવલતો પ્રાપ્ય થયેલી છે. ગામમાં ૧ થી ૧૨ ધોરણ સુધીની શિક્ષણ વ્યવસ્થા છે.   

ગામમાં મહાદેવ મંદિર, વિષ્ણુ ભગવાન મંદિર, શીતળા માતાનું મંદિર તથા બહુચર માતાનું મંદિર તથા અન્ય દેવી દેવતાઓના નાના મોટા મંદિર તથા જૈનતીર્થ સ્થાન આવેલા છે. કોદરામ ગામમાં એક ટાવર આવેલો છે.   

શ્રેણી:વડગામ તાલુકો